**Christine Harstad Schuff** (fødd 6. februar 1979 i Sacramento) er ein amerikansk musikar, skribent, kunstnar og tidlegare ortodoks prest, kjend for sitt samfunnsengasjement og for å vera aktiv deltakar i samfunnsdebatten kring tru, kultur, rettferd i samfunnet og menneskerettar. Schuff er gift, har tre born og er busett i Kristiansand. Ho har utdanning innan teologi, språkfag, musikk, historie og økologisk landbruk både frå Noreg og Hellas.

Samfunnsengasjement
-------------------

Med grunnlag i samfunnsengasjementet og livssynet sitt har Schuff vore profilert i media ei rekkje gonger sidan 2006, der ho mellom anna vert teikna som oppteken av ein berekraftig og enkel livsstil, økologi og rettferd. Ein artikkel i avisa Vårt land i 2006 fekk tittelen «Ikke helt ortodoks», og våren 2011 vart ho teikna av NRK som «Svartkledt og fargerik», sannsynleg på grunn av dei ymse rollene ho mellom anna har hatt som prest, småbrukar og musikar, m.m. Våren 2011 vart ho profilert i livssynsprogrammet *Åpen himmel*. i ny utgåve av programmet i 2012 og 2013 med namnet *Underveis* på NRK og att i 2013. Hausten 2010 vart ho involvert i ei kyrkjeasylsak då ein serbisk familie frå Kosovo gjekk i asyl hjå den ortodokse kyrkjelyden på Greipstad i Songdalen. Ho har elles vorte rådspurd i fleire medium om spørsmål omkring ortodoks historie, tru og tradisjon og sidan 2010 i saker om romfolk i Noreg. Som dåverande prest hadde ho uttala seg positivt om retten til samkjønna ekteskap og LHBT-rettar, noko som førte til kritikk frå konservativt kristent hald. Engasjementet og dei teologiske ytringane hennar om kjønn og seksualitet førte etterkvart til at ho vart suspendert frå embetet som ortodoks prest i 2017. Ho har òg vore involvert i fleire saker til støtte for romfolk i Noreg, mellom anna gjennom å formidla arbeid. I mars 2013 mottok Schuff Fokusprisen (diakoniprisen) frå Diakoniforbundet i Agder og Telemark for engasjementet sitt for og solidaritet med utsette eller vanskelegstilte grupper. I 2015 vart ho tildelt Brobyggerprisen av Norske kirkeakademier for arbeidet ho sitt med fattige.

Musikk
------

Schuff har gjeve ut tre plater med eigen musikk og ei rekkje singlar. Tidlegare opptredde ho tidvis saman med eks-kona si med namnet «Simpleminded». Som scenekunstnar brukar ho namnet «justXx». Ein del av musikken hennar er kjenneteikna av samfunnsengasjement og mellom komposisjonane hennar finn ein anti-krigssongane «God damn the war» og rap-singelen «War and More» frå 2011. Singelen «My friend» frå 2009 handlar om ein barndomsven som vart dømd for drap i USA.

Helse
-----

16. januar 2013 kom det fram i eit intervju med Fædrelandsvennen at Schuff var vorten kreftsjuk med diagnosen follikulært lymfom, ei form for lymfekreft som vert rekna for å vera ulækjeleg.

Diskografi
----------

* The Cry (2001)
* The Call (2001)
* Live (2003)
* God damn the war - singel (2011)
* War and More - singel (2011)
* Christmas Song - singel (2011)
* Recuerdo - singel (2012)
* Hellige natt - singel (2014)
* Para siempre - singel (2015), under artistnamnet Chris Padrino

Referansar
----------

1. ↑  Lillesands-Posten, 16. juni 2020 s. 25
2. ↑  Lillesands-Posten, 19. juni 2020 s. 5
3. ↑  Agderposten, 20. juni 2020 s. 50
4. ↑  Lillesands-Posten, 23. juni 2020 s. 20 - 21
5. ↑  Grimstad Adressetidende, 8. august 2020 s. 17
6. ↑  «Eksarkatet av Konstantinopel». Arkivert frå originalen 2014-10-14. Henta 25. november 2011.
7. ↑  Grimstad Adressetidende, 11. juni 2020 s. 16
8. ↑  Vårt land, 7. januar 2013 s. 3
9. ↑  NRK 23. desember 2008
10. ↑  STREK, Nr. 2, 2011, s. 19
11. ↑  Vårt land, 15. mars 2006 s. 26–27
12. ↑  NRK-omtale 15. april 2011 [*daud lenkje*]
13. ↑  [ på Greipstad», NRK, 17. april 2011 Arkivert 2011-04-23 ved Wayback Machine.
14. ↑  Underveis (9:12) - NRK 4.-9. april, 2012
15. ↑  NRK, 21. oktober 2010  Arkivert 2014-10-15 ved Wayback Machine.
16. ↑  NRK, 16. november 2010  Arkivert 2014-10-15 ved Wayback Machine.
17. ↑  Vårt land, 22. november 2011 (nettutgåve)[*daud lenkje*]
18. ↑  Vårt land, 24. november 2011, s. 18
19. ↑  Fædrelandsvennen, 6. desember 2010 s. 7
20. ↑  NRK P1 16. juli 2012
21. ↑  NRK P1, 21. desember 2012 Få tiggere igjen på Sørlandet
22. ↑  Vårt land, 12. oktober 2011 s. 3, Nytt norsk kirkeblad nr. 3-2013, s. 27-32
23. ↑  NRK 04. juni 2012 Sitter sammen med tiggerne
24. ↑  Fædrelandsvennen, 04. juni 2012  Arkivert 2014-10-17 ved Wayback Machine.
25. ↑  Ny tid 03. august 2012, *Ny Tid* nummer 27
26. ↑  NRK P1 07. august 2012
27. ↑  Aftenbladet, 20. juli 2012  Arkivert 2014-10-15 ved Wayback Machine.
28. ↑  Fædrelandsvennen, 20. juli 2012 s. 1, 6-7
29. ↑  VG (nettutgåve), 20. juli 2012 Ortodoks prest gir romfolk arbeid
30. ↑  Fædrelandsvennen, 21. juli 2012 s. 6
31. ↑  NRK 07. august 2012 «Her får romfolket jobb»
32. ↑  NRK 06. mars 2013 [ 
Hedret fader Christoforos med pris]
33. ↑  Fædrelandsvennen, 17. mars 2015  Arkivert 2015-09-24 ved Wayback Machine.
34. ↑  Norske kirkeakademier [ Pressemelding:
Brobyggerprisen 2015 til fader Christofóros og Lasse Gran]
35. ↑  «God damn the War»-musikkvideo
36. ↑  «War and More»-musikkvideo
37. ↑  Fædrelandsvennen, 16. januar 2013 s. 10
38. ↑  MacMillan Cancer Support - Follicular Lymphoma (henta 16. januar, 2013), m.fl.
39. ↑  NRK Radio P1, SørlandsScenen 21. desember 2011
40. ↑  NRK Sørlandet, 15. desember 2014
41. ↑

|  |  |
| --- | --- |
| Autoritetsdata | 
* VIAF

 |